‘All Black-agttal’ teen Stormers | Netwerk24
20 April 2017 21:30
Die Crusaders spog met sewe All Blacks in hul agttal vir Saterdag se Superrugby-wedstryd teen die Stormers in Christchurch.Sam Whitelock, die Crusaders se kaptein, gesels Donderdag langs die oefenveld met die media voor Saterdag se Superrugby-wedstryd teen die Stormers in Christchurch. Foto: Getty ImagesOm die skaal van die uitdaging wat op die Kapenaars wag verder in perspektief te stel – twee gevestigde All Blacks in die loskopstut Wyatt Crockett (58 toetse) en die slot Luke Romano (26) – is op die plaasvervangerbank. Die span word aangevoer deur die slot Sam Whitelock, wat al 84 toetse agter die blad het. Kieran Read, die All Blacks se kaptein en ’n veteraan van 97 toetse, begin as agtsteman. Owen Franks, die All Blacks se senior vaskopstut met 90 toetse agter sy naam, dra die nr. 3-trui.Ander manne in die agttal wat al toetsrugby gespeel het, is die haker Codie Taylor (15 toetse), die slot Scott Barrett (4) en die loskopstut Joe Moody (24).Die enigste voorspeler in die beginspan wat nog nie toetsrugby gespeel het nie, is die flank Jordan Taufua.Agterlangs is daar aansienlik minder ervaring, met die binnesenter Ryan Crotty (26 toetse) in die beseerde heelagter Israel Dagg se afwesigheid die mees senior speler. Crusaders: David Havili, Seta Tamanivalu, Jack Goodhue, Ryan Crotty, George Bridge, Richie Mo’unga, Mitchell Drummond, Kieran Read, Matt Todd, Jordan Taufua, Sam Whitelock (k), Scott Barrett, Owen Franks, Codie Taylor, Joe Moody. PLAASVERVANGERS: Ben Funnell, Wyatt Crockett, Michael Alaalatoa, Luke Romano, Pete Samu, Bryn Hall, Mitchell Hunt, Manasa Mataele. Superrugby-bepalingsSuperrugby-uitslaeSuperrugby-puntelyste
Leyds draf op heelagter uit vir Stormers
Argentinië goeie Plan B vir SA boere